
Naslov: V nuklearki smelo v prihodnost

Napoved za voditelja:

Po napoved bo naša prva in edina jedrska elektrarna v Krškem do konca tega leta proizvedla 5380 giga vatnih ur električne energije, kar je nekaj manj kot običajno, saj je bilo letos zanjo remontno leto. Nuklearka se lahko še naprej pohvali z varnim in stabilnim obratovanjem, saj v zadnjih sedem tisoč urah obratovanja ni prišlo do nobene nenačrtovane zaustavitve reaktorja. Je pa jedrska elektrarna že podala vlogo, da bi se njena življenjska doba podaljša še za 20 let, se pravi da bi ta delovala vse do leta 2043 in ne zgolj do 2023. 

T- Iz Krškega GORAN ROVAN /

X- Snemalec in montažer Jože Grajžl /

Kljub malo daljšemu remontu od prvotno načrtovanega so v jedrski elektrarni z letošnjim obratovanjem zadovoljni. S 515 dnevi so namreč presegli rekordnih 510 dni neprekinjenega obratovanja, doseženih v letu 2008. So pa letos že podali vlogo za podaljšanje obratovanja za naslednjih dvajset let.

T- STANE ROŽMAN /
X- predsednik uprave NE Krško /

»Torej mi smo z letošnjim letom zaključili vse potrebne strokovne podlage, skupaj z neodvisnim strokovnim mnenjem, tako da so ti dokumenti predani upravi za jedrsko varnost v presojo. Tako da ta postopek bo seveda po naši oceni tekel v letu 2011, ni pa to kritična postavka v tem trenutku.«

V prihodnjem letu pa jih čaka tudi varnostni pregled, ki so ga po zakonu dolžni opraviti vsakih deset let.

T- STANE ROŽMAN /
X- predsednik uprave NE Krško /

»V naslednjem letu bo razpis za, za ovrednotenje stanja in potem seveda izdelava iz tega akcijskega načrta, ki bo ena od bistvenih osnov za našo naložbeno politiko in pa politiko uvajanja novitet v naslednjih desetih letih.«

Varnostni pregled naj bi opravilo več institucij iz Slovenije in tudi tuji strokovnjaki. V nuklearki so prepričani, da ti ne bodo odkrili nič novega, saj že sami skrbijo in veliko vlagajo v varnost svojega obratovanja.

